Julen Martija

Julen Martija Ollakarizketa, pilota arloan Martija deituraz ezaguna (Etxeberri, Nafarroa Garaia, ) esku huskako pilotari profesionala da. Atzelari jokatzen du, Aspe enpresarekin.Enpresaren webguneko fitxa Pilotari segurua da, huts gutxi egiten dituena, eta eskuin indartsua du. Igor : «Julen Martija, zaguero de Aspe: “El tren solo pasa una vez en la vida y tenía que aprovechar esta oportunidad”», Deia, 2016-02-19.

 Bizitza 
Pilotan sei urterekin hasi zen, Irurtzungo pilota eskolan. 14 urte betetzean, Iruñera joateko aukera sortu zitzaion, eta hara jo zuen: Iruñean bere adineko pilotari gehiago zebiltzan, eta hobetzeko aukera handiagoa zuen. Onenengandik maila bat azpitik ibiltzen zen. Hala ere, 2015ean gorakada handia egin zuen, bai eta Bizkaian amateurretako bi torneo irabazi ere (Lezamakoa eta Zaldibarkoa). Horregatik, 18 urte besterik ez zuela, profesionaletara iritsi zen 2016aren hasieran, Aspe enpresak kontratatuta. Eñaut : «Julen Martija, denbora gutxian loratu den pilotaria», Guaixe, 2016-02-19.

23 urterekin, lehendabiziko finalera iritsi zen, bai eta garaile atera ere: Joseba Ezkurdiarekin batera irabazi zuen 2020ko binakako txapela, Olaizola II.a eta Urrutikoetxea mendean hartuta. Ezohiko txapelketa izan zen: COVID-19 pandemiaren eraginez, atzerapenak izan ziren; gero, Baiko enpresako pilotariek beren enpresak ezarritako lan baldintzen aurka egindako grebaren ondorioz, berriz atzeratu zen lehiaketa; eta, tartean, Julenek COVID-19aren gaitza hartu zuen.

 Kirol lorpenak 

 Binakako Txapelketa Nagusian:
 2020ko txapelduna, Ezkurdia aurrelaria lagun.
 2022ko txapelduna, Altuna III.a aurrelaria lagun.

+Binakako Txapelketa Nagusiko finalak Urtea Txapeldunak TxapeldunordeakTantoakPilotalekua 2020 Ezkurdia - MartijaOlaizola II.a - Urrutikoetxea 22-13 Bizkaia2022Altuna III.a - MartijaLaso - Imaz22-20Bizkaia

 Amateurretan 
 2015: Lezamako Torneoko txapeldun.
 2015: Zaldibarko Torneoko txapeldun.
 2013: Diario Vasco Torneoko txapeldun.

 Erreferentziak 

Kategoria:Nafarroa Garaiko pilotariak
Kategoria:Aspeko pilotariak
Kategoria:Arakildarrak